Näk

Näk ( vai Corvus monedula) om Kroikoinvuiččed-sugukundan levitadud lind. Erištadas nell' alaerikod.

 Leviganduz 
Lind om levitadud Evropas, Azijan päivlaskmas i keskuses, Afrikan Keskmeren randišton päivlaskmas.

Näkan londuseližed eländtahod oma letkesižed kall'oikahad longoitesed, harv mec. Pezoitelese karaižiš, ristitun penidenno eländpunktoidenno. Sügüzel i tal'vel näkad kalaidas suril joukuil sötken ecmäs fermoidenno i lidnoiden irdoil, sen aigan ödudas puil.

 Ümbrikirjutand 
Hibj om 34..39 sm pitte, 136..265 g vedutte, suugiden maihutuzkeskust — 65..74 sm. Nägub mustaks edahanpäi kron'an kartte, no näk om penemb. Höunhišt om must muzahahkanke, suugad i händ oma loštajad, n'ok om penehk, sil'mäd oma sivivauvhad-vauktad. Paksumb kida om komed i čoma korvale «kai» libo «kjaa».

Näk oleskeleb täuz'kaznu i äikerdoičese kaks'voččel, voib eläda 14 vodhesai.

 Elonmaht 
Lind sädab joukuid, sidä kesken heimkundan toižidenke erikoidenke. Näk om monogamine, ižač i emäč pezoiteldas elon hätkte i kazvatadas poigaižid ühtes.

Kodikoičese hüvin, navedib hoštajid kaluid.

 Alaerikod 
Erištadas alaerikoid regionan, höunhišton mujun i suruden mödhe. Om zonoid segoitadud tundusidenke.
 Corvus monedula monedula (nominaline alaerik) — Skandinavii. Vauvaz läip om tagarail i kaglan kül'gil.
 Corvus monedula spermologus — Evropan päivlaskm i keskuz. Pän ezima i sazopäd oma läz mustad, vauvaz läip tagaspäi ku oleleb, ka kaid šoid kaglan jurenno.
 Corvus monedula soemmerringii — Evropan päivnouzm i Azii. Erasti mülütadas ezmäižhe alaerikho, vauvaz läip om ühtejitte senke, no höunhišton muju om muzavamb.
 Corvus monedula cirtensis — Alžiran pohjoižpäivnouzm.

 Galerei 

 Homaičendad 

Kategorii:Kroikoinvuiččed
Kategorii:Živatad kirjamišton mödhe
Kategorii:Lindud